चौथी क्लास में पढ़े, अब 35 साल में हाेगा मिलन
फिर मिलने का वादा कर विदा हुए पूर्व छात्र
गंगाशहर की हीरालाल सौभाग्यमल रामपुरिया विद्या निकेतन स्कूल में 1985 बैच में एक क्लास में पढ़े। चौथी क्लास में सभी का उम्र आठ से दस के बीच ही थी। मासूम चेहरों वाले ये बच्चे तब एक-दूसरे से अलग हुए। देश के कोने-कोने में जाकर बसे। अब ये सभी दोस्त 35 साल बाद सफेद बालों गंजे सिर के साथ रविवार को फिर मिलेंगे। अवसर होगा 1985 बैच मीट का। सूरत निवासी ललित लूणिया ने बताया कि यह अपने आप में अनूठा कार्यक्रम है जिसमें चौथी क्लास के दोस्त मिल रहे हैं। हमें तो शायद एक-दूसरे की शक्ल भी याद नहीं। मगर बचपन में एकसाथ की गई नादानियों की यादें अब भी दिल में संजोए हुए हैं। उन्हीं नादानियों को शेयर कर हम-एकदूसरे के साथ अपनी दोस्ती को अब और मजबूत करेंगे। बैच मीट सुबह 11 बजे से शाम छह बजे तक कैमल फार्म स्थित एक फार्म हाउस पर होगी।
वहीं दूसरी ओर वेटरनरी कॉलेज में 33वीं बैच मीट के दूसरे दिन शनिवार को पूर्व छात्रों ने महाविद्यालय की विभिन्न गतिविधियों को देखा। साथ ही गजनेर पैलेस, विश्वविद्याल के पशुधन अनुसंधान केन्द्र, कोडमदेसर में गीत-संगीत, खेलकूद में सतोलिया, मारदड़ी एवं म्यूजिकल चेयर जैसी प्रतियोगिताओं में शामिल होकर लुत्फ उठाया। प्रो. बी.एन श्रृंगी ने बताया कि पूर्व छात्रों ने वेटरनरी कॉलेज में बदलाव देखे। इस मौके पर डॉ. भावना कालरा, डॉ. उर्मिला पन्नू, डॉ. नीरजा सांधू, डॉ. सुष्मिता चटर्जी, डॉ. अंजू सिंघल एवं डॉ. धर्मशीला कुशवाहा शामिल थी।
रायसर में बैचमीट के अंतिम दिन झूमते डॉक्टर और उनके परिजन।
hin_Deva hin_Deva hin_Deva hin_Deva hin_Deva